Diari Oficial de la Generalitat Valenciana


Sumari del DOGV 6691, del 13-01-2012 (2011/12826)

Notificació de la sentència dictada en el judici ordinari número 1308/2009.
---------------------------------------------------------------------------

### Dades del document

Número de DOGV
:   6691

Data del DOGV
:   13-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12898


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el judici ordinari número 1308/2009. [2011/12745]  
Judici ordinari 001308/2009   
Demandant: CMA CGM Ibérica, SA.  
Procuradora: Pilar Palop Folgado.   
Demandat: Tránsitos Fletes y Servicios, SA.   
Jorge Víctor Iglesias de Baya, secretari del Jutjat Mercantil número 2 de València, faig saber:   
Que en aquest Jutjat a càrrec meu se segueixen actuacions de judici ordinari 001308/2009, a instàncies de CMA CGM Ibérica, SA, representat per la procuradora Pilar Palop Folgado contra Tránsitos Fleters y Servicios, SA, en què per la resolució del dia de hui he ordenat, com ara ho efectue, notificar la sentència dictada en les actuacions indicades al demandat en parador ignorat, Tránsitos Fletes y Servicios, SA.  
La sentència té l'encapçalament i part dispositiva que literalment són així:   
«Sentència número 259/2011   
València, 19 de juliol de 2011   
María del Mar Fernández Barjau, jutgessa substituta en funcions de reforç del Jutjat Mercantil número 2 de València, he vist aquestes actuacions de judici ordinari número 1308/2009, promogudes a instàncies de la procuradora Pilar Palop Folgado, en representació de la mercantil Compagnie Maritime d'Affretement Compagnie Génerale Maritime Ibérica, SA (CMA-CGM), assistida per la lletrada Beatriz Pérez del Molino Vila, contra l'entitat mercantil Tránsitos Fletes y Servicios, SA, declarada en rebel·lia processal, en matèria de transports, d'acord amb els següents,   
/.../  
Dispositiva  
Estime totalment la demanda formulada per la procuradora la senyora Palop Folgado, en nom i representació de la mercantil Compagnie Maritime d'Affretement Compagnie Génerale Maritime Ibérica, SA, (CMA-CGM), contra l'entitat mercantil Tránsitos Fletes y Servicios, SA, declarada en rebel·lia processal, i condemne l'entitat demandada a pagar a l'actora la suma total de 3.565,53 euros, més els interessos legals des de la interpel·lació judicial (2 de novembre de 2009) i les costes causades en aquesta instància.   
Porteu l'original d'aquesta resolució al llibre d'interlocutòries definitives i deixeu-ne testimoniança en les actuacions.   
Se li comunica que, d'acord amb la Llei Orgànica 15/1999, de 13 de desembre, de Protecció de Dades de Caràcter Personal, i la resta de legislació vigent en la matèria, les dades contingudes en aquesta comunicació i en la documentació adjunta són confidencials i no se'n permet la transmissió o comunicació pública a través de qualsevol mitjà o procediment, i que s'han de tractar exclusivament per a les finalitats pròpies de l'Administració de Justícia.   
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn). De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. Cal constituir el dipòsit ingressant la quantitat esmentada al banc Banesto, en el compte corresponent a aquest expedient, indicant, en el camp «Concepte" el codi «02 civil-apel·lació" i la data de la resolució objecte de recurs amb el format dd/mm/aaaa. En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp «Concepte», el número de compte, el codi i la data en la forma exposada en el paràgraf anterior.   
Aquesta és la sentència, que pronuncie, mane i firme.   
Publicació. La sentència anterior ha sigut donada i publicada pel magistrat/ada jutge/essa que la va dictar, la qual es notifica a les parts; jo, el secretari/a judicial, en done fe.  
València, 19 de juliol de 2011».  
I perquè valga de notificació de la sentència al demandat en parador ignorat, de conformitat amb el que disposa l'article 497.2 de la Llei d'Enjudiciament Civil, expedisc aquest edicte.  
  
València, 19 de juliol de 2011.- El secretari: Jorge Víctor Iglesias de Baya.